ابو منصور ماتریدی

محمد ابو منصور امام ماتریدی ( 853ء-944ء )

نام ونسب 
پورا نام محمد بن محمد بن محمود ابو منصور ماتریدی سمرقندی حنفی ہے اسلامی فقہ قرآنی تفسیر کے ایک مشہور عالم تھے۔ امام ماتریدی مذہب اہلسنت ماتریدیہ کے بانی ہیں آپ اپنے دور کے علما کرام کے درمیان ایک اعلی مقام کے حامل ہیں۔

ولادت 
آپ کی تاریخ ولادت کے متعلق کوئی متعین تاریخ تونہیں ملتی مگر علما کرام نے لکها ہے کہ آپ کی ولادت عباسی خلیفہ المتوكل کے عہد میں ہوئی، سمرقند کے قریب ماترید میں پیدا ہوئے۔

ماتریدی نسبت 
ماتریدی نسبت ہے ماترید کی طرف اور یہ سمرقند ماوراء النهر میں ایک مقام کا نام ہے ،

القابات 
امام أبو منصور الماتريدي کوبهی علما امت نے "امام الہدى" و "امام المتكلمين" و "امام اہل سنت " وغير القابات سے یاد کیا ،اسلامی الہیات، تفسیر قرآن اور اسلامی فقہ مہارت رکھتے۔

اساتذہ 
ان کے اساتذہ ابو نصر العياضی ابو بكر الجوزجانی، امام ابو سليمان موسى بن سليمان الجوزجانی، نصير البلخی ،محمد بن مقاتل الرازی ہیں
آپ نے جن مشائخ سے علم حاصل کیا ان سب کی سند امام اعظم ابو حنيفہ النعمان سے ملتی ہے۔

علمی حیثیت 
آپ علوم قران ،اصول فقہ ،علم كلام وعقائد کے بے مثال ومستند امام ہیں اور آپ کی پوری زندگی حمایت اسلام ونصرت عقيدة اہلسنت والجماعت سے عبارت ہے، اورآپ بالاتفاق اہلسنت والجماعت کے امام جلیل محافظ عقائد اہلسنت قرار پائے، معتزلہ اوردیگر فرق ضالہ کا اپنی مناظرات ومحاورات میں اور تصنیفات وتالیفات میں بھرپور رد وتعاقب کیا اور تمام عمر عقائد اہلسنت کی حفاظت وصیانت وتبلیغ وتشہیرکی۔

تالیفات 
 التوحيد
 اوہام المعتزلہ
 الرد على القرامطہ
 مآخذ الشرائع اصول الفقہ
 كتاب الجدل
 تأويلات القرآن
 (تفسير الماتريدی) تأويلات اہل السنہ
 شرح الفقہ الاكبر منسوب امام ابو حنيفہ

وفات 
صاحب كتاب "كشف الظنون" نے ذکرکیا ہے کہ آپ کی وفات ( 332ھ ) میں ہوئی ہے، دیگر کئی مؤرخين نے سنہ وفات ( 333ھ ) بھی لکھی عبد الله القرشی نے بهى "الفوائد البھیہ" میں سنہ وفات ( 333ھ) 944ء ہے اور آپ کی قبرسمرقند میں ہے۔
امام اہل سنت پر اللہ کی بیشمار رحمتیں ہوں اور ان کے صدقے میں ہماری مغفرت فرمائے
آمین

حوالہ جات 

853ء کی پیدائشیں
944ء کی وفیات
آٹھویں صدی کے اسلامی مسلم علما
احناف
ابو ایوب انصاری
ازبکستانی مسلم
حنفی فقہا
دسویں صدی کے اسلامی مسلم علما
سنی ائمہ
سنی فقہا
شخصیات بلحاظ عرب نسب
شیوخ الاسلام
عرب نسل کی ایرانی شخصیات
علمائے اہلسنت
فارسی ادب
فقہا
قرون وسطی کی فارسی شخصیات
ماتریدی شخصیات
مجددین
مسلم الٰہیات دان
مفسرین
نویں صدی کے اسلامی مسلم علما
اشاعرہ
محدثین
فارسی سنی علماء اسلام
سلف
دسویں صدی کے مسلم الٰہیات دان
نویں صدی کے مسلم الٰہیات دان
 سمرقند میں وفات پانے والی شخصیات
 سمرقند میں پیدا ہونے والی شخصیات